Na temelju čl. 41. Zakona o ustanovama (NN 76/93, 29/97, 47/99, 35/08 i 127/19), čl. 204. I 205. Zakona o socijalnoj skrbi (NN 18/22 i 46/22) i članka 28. Statuta Doma za starije osobe Trnje, Upravno vijeće Doma na temelju Odluke od 20.09.2022. raspisuje

**JAVNI NATJEČAJ**

**za izbor i imenovanje ravnatelja/ravnateljice Doma za starije osobe Trnje**

Za ravnatelja/icu doma socijalne skrbi može biti imenovana osoba koja ispunjava sljedeće uvjete:

1. Državljanstvo Republike Hrvatske
2. Završen specijalistički diplomski stručni ili diplomski sveučilišni studij odnosno integrirani preddiplomski i diplomski sveučilišni studij socijalnog rada, socijalne politike, prava, psihologije, socijalne pedagogije, edukacijske rehabilitacije, logopedije, medicine, sociologije, filozofije, kineziologije, pedagogije, ekonomije, javne uprave, informatike ili završen studij odgovarajuće vrste za rad na radnom mjestu učitelja ili nastavnika ili završen studij iz polja likovne ili glazbene umjetnosti
3. Najmanje pet godina radnog iskustva s propisanom kvalifikacijom (što dokazuje Elektroničkim zapisnikom pribavljenog od Hrvatskog zavoda za mirovinsko osiguranje ili sustavom e-Građani na starijim od 15 dana od dana podnošenja prijave
4. Nepostojanje zapreke iz članka 261. stavka 1. Zakona o socijalnoj skrbi
5. Protiv koje se ne vodi kazneni postupak (što dokazuje uvjerenjem pribavljenim od nadležnog suda ili sustavom e-Građani ne starijim od 15 dana od dana podnošenja prijave)

Mandat ravnatelja/ravnateljice traje četiri godine.

Kandidati za ravnatelja/ravnateljicu podnose pisanu prijavu na natječaj. Prijavi treba priložiti u izvorniku ili ovjerenoj preslici dokaze o ispunjavanju uvjeta iz točke 1., 2., 3. i 5. natječaja i životopis.

Dokaze da kandidat nije osuđen za kaznena djela ili za prekršaje iz točke 4. ovog natječaj Dom će pribaviti po službenoj dužnosti.

Osoba koja se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19 i 84/21), članku 48. stavku 1.-3. Zakona o civilnim stradalnicima iz Domovinskog rata (Narodne novine broj 84/21), članku 48. f  Zakona o zaštiti vojnih i civilnih invalida rata (Narodne novine broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18 i 32/20) dužna je u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a ima prednost u odnosu na ostale kandidate samo pod jednakim uvjetima.

Osoba koja se poziva  na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji  uz prijavu na natječaj dužna je priložiti sve dokaze o ispunjavanju uvjeta iz natječaja i ovisno o kategoriji u koju ulazi sve potrebne dokaze (članak 103. st. 1. Zakona) dostupne na poveznici Ministarstva hrvatskih branitelja:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Osoba koja se poziva  na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužna je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (članak 49. st. 1. Zakona) dostupne na poveznici Ministarstva hrvatskih branitelja:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Prijavom na natječaj svaki kandidat daje privolu Domu za starije osobe Trnje za obradu osobnih podataka u skladu s propisima kojima je propisana zaštita osobnih podataka za svrhu provedbe natječajnog postupka i objave rezultata natječaja.

Pisane prijave s prilozima treba podnijeti u roku od petnaest (15 dana) od dana objave natječaja u Narodnim novinama i na mrežnoj stranici Doma za starije osobe Trnje, na adresu: Dom za starije osobe Trnje, 10000 Zagreb, Poljička ulica 12. Prijave se podnose u zatvorenoj omotnici s napomenom „Ne otvarati, natječaj za ravnatelja/ravnateljicu“.

Nepravodobne i nepotpune prijave neće se razmatrati.

Na natječaj se mogu javiti osobe oba spola.

Upravno vijeće zadržava pravo ne odabrati nijednog kandidata/kinju i odlukom poništiti javni natječaj.

Ako se na objavljeni javni natječaj nitko ne prijavi ili nitko od prijavljenih kandidata/kinja ne bude izabran, javni natječaj će se ponoviti.

O rezultatima natječaja kandidati će biti obaviješteni u roku od 45 dana od dana isteka roka za podnošenje prijava.

Kandidati koji nisu primljeni na radno mjesto iz objavljenog natječaja kao i kandidati koji su u međuvremenu povukli svoju prijavu, svu priloženu dokumentaciju mogu preuzeti u roku od 45 dana od objavljene obavijesti o izboru kandidata, odnosno od datuma održavanja testiranja u slučaju da su povukli prijavu na objavljeni natječaj. Nakon navedenog razdoblja, sva priložena dokumentacija bit će uništena sukladno pravilima Opće uredbe o zaštiti osobnih podataka i Zakona o provedbi Opće uredbe o zaštiti podataka (NN br. 82/18). Kandidati koji su poslali svoju prijavu na objavljeni natječaj, smatrat će se da su pristali na objavljene uvjete o pohrani, čuvanju i uništavanju dokumentacije koja sadrži njihove osobne podatke

PREDSJEDNIK UPRAVNOG VIJEĆA:

Dr. sc. Jovica Lončar